CELEX: 62016CB0655
Language: ro
Date: 2017-10-24 00:00:00
Title: Cauzele conexate C-655/16 și C-656/16: Ordonanța Curții (Camera a opta) din 24 octombrie 2017 (cereri de decizie preliminară formulate de Tribunale Amministrativo Regionale per il Lazio – Italia) – Hitachi Rail Italy Investments Srl (C-655/16), Finmeccanica SpA (C-656/16)/Commissione Nazionale per le Società e la Borsa (Consob) [Trimitere preliminară — Articolul 99 din Regulamentul de procedură al Curții — Dreptul societăților — Directiva 2004/25/CE — Oferte publice de cumpărare — Articolul 5 alineatul (4) al doilea paragraf — Posibilitatea modificării prețului ofertei în circumstanțe și în conformitate cu criterii clar determinate — Reglementare națională care prevede posibilitatea autorității de control de a majora oferta publică de cumpărare în caz de coluziune între ofertant și vânzător]

8.1.2018   
            
            
               RO
            
            
               Jurnalul Oficial al Uniunii Europene
            
            
               C 5/16
            
         Ordonanța Curții (Camera a opta) din 24 octombrie 2017 (cereri de decizie preliminară formulate de Tribunale Amministrativo Regionale per il Lazio – Italia) – Hitachi Rail Italy Investments Srl (C-655/16), Finmeccanica SpA (C-656/16)/Commissione Nazionale per le Società e la Borsa (Consob)
   (Cauzele conexate C-655/16 și C-656/16) (1)
   
   ([Trimitere preliminară - Articolul 99 din Regulamentul de procedură al Curții - Dreptul societăților - Directiva 2004/25/CE - Oferte publice de cumpărare - Articolul 5 alineatul (4) al doilea paragraf - Posibilitatea modificării prețului ofertei în circumstanțe și în conformitate cu criterii clar determinate - Reglementare națională care prevede posibilitatea autorității de control de a majora oferta publică de cumpărare în caz de coluziune între ofertant și vânzător])
   (2018/C 005/21)
   Limba de procedură: italiana
   
      Instanța de trimitere
   
   Tribunale Amministrativo Regionale per il Lazio
   
      Părțile din procedura principală
   
   
      Reclamante: Hitachi Rail Italy Investments Srl (C-655/16), Finmeccanica SpA (C-656/16)
   
      Pârâtă: Commissione Nazionale per le Società e la Borsa (Consob)
   
      cu participarea: Amber Capital Italia Sgr SpA, Amber Capital Uk Llp, Bluebell Partners Limited, Elliot International Lp, The Liverpool Limited Partnership, Elliot Associates L.P.
   
      Dispozitivul
   
   Articolul 5 alineatul (4) al doilea paragraf din Directiva 2004/25/CE a Parlamentului European și a Consiliului din 21 aprilie 2004 privind ofertele publice de cumpărare trebuie interpretat în sensul că nu se opune unei reglementări naționale precum cea în discuţie în litigiul principal, care permite autorităţii naționale de control să majoreze prețul unei oferte publice de cumpărare în caz de „coluziune”, fără a preciza comportamentele specifice care caracterizează această noțiune, cu condiția ca interpretarea noțiunii respective să poată fi dedusă într-un mod suficient de clar, de precis și de previzibil din această reglementare, prin intermediul metodelor de interpretare recunoscute de dreptul intern.
   
      (1)  JO C 121, 18.4.2017.